AIDAS 


Vilnius 1939 m. sausio 19 d. (ketvirtadienis) 


KAS ISPĖS ŠITĄ MIĮISLĘ? 


Vienam kitam gal jau ir nusi- 
bodo nuolat laikraščiuose skaityti 
įvairias politines žinias ir straips- 
nius. Tačiau šiuo metu politinis 
gyvenimas labai smarkiai veržiasi 
priekin, visa kita nustelbdamas. 
Žmonės spaudoje pirmučiausia ieš- 
ko politinio gyvenimo naujienų. 
Visi ir visur tik apie politiką ir 
kalba, lyg kitos temos neturėtų. 

Ir iš tikro dėl to stebėtis nerei- 
kia, nes gyvename didelio politi- 
nio įtempimo laikotarpį, kuris dar 
nežinia kuo pasibaigs. Tai yra tie- 
siog niekieno neįspėjama mįslė, 
dėl kurios visi politikai ir šiaip 
atsakingi valstybių gyvenimo tvar- 
kytojai džiovina galvas. 

Tiesa, politikai, žinodami dau- 
gelį paslapčių, kurių nežino eiliniai 
gyventojai, galėtų šį tą atspėti, nu- 
matyti. Bet atrodo, kad nieko ne- 
išeina, jei nuolat politikai vieni pas 
kitus važinėja, vieni kitus klausinė- 
dami, bet mažai ką sužino. Šia pro- 
ga tenka suminėti nustojusi jai skir- 
tos reikšmės Tautų Sąjunga, iš ku- 
rios dabar dažnas mėgsta pasijuokti. 
Bet aiškėja, kad kai buvo Tautų Są- 
junga, vis dėlto buvo geriausia pro- 
ga politikams pasikalbėti, pasiderėti 
betarpiškai, visiems į vieną vietą su- 
važiavus. Dabar daroma kitaip, ir 
užuot porą trejetą kartų nuvykę 
į Ženevą, politikai beveik neišlipa iš 
vagonų, vieni pas kitus važinėdami, 
nors kartais ir nelabai maloniosna 
viešnagėsna. Tiesa, ir Tautų Sąjun- 
gai dar veikiant daugelio paslapčių 
nežinojome, bet tada Europa buvo 
daug tikresnė dėl savo ateities, 
negu dabar, kada prieš mus stovi 
nepermatoma  tamsuma, didelė 
mįislė. 

Seniau mažosios valstybės nors 
formaliai imant turėdavo balsą, 
pasakydavo savo nuomonę, kuri 
plačiai pasklisdavo visame pasau- 
lyje. Dabar kalba ir daro tik didž- 
valstybių vairuotojai, tik jų kalbos 
yra laukiamos, nekantraujama, ką 
jie pasakys. Štai, pavyzdžiui, šio 
mėn. 30 dieną būsiąs sušauktas 
Vokietijos hitlerininkų partijos par- 
lamentas, kuris susirinks išklausyti 


Iš Seimo 
darbuotės 


Sausio 17 d. po ilgesnės per- 
traukos vėl pradėjo darbuotis biu- 
džetinė Seimo komisija. Tą dieną 
buvo svarstyta Visuoineninės Glo- 
bos Ministerijos sąmata. Sąmatos 
referentas nurodė, kad šios mini- 
sterijos tikslas yra rūpintis pavie- 
niu žmogumi, kuris sudaro «valsty- 
bės pagrindą. Kad valstybės pa- 
grindai būtų tvirti, reikia turėti pi- 
lietis sveikas, ir sotus ir patenkin- 
tas. Visuomeninės Globos Ministe- 
rijos vyriausiu rūpesčiu ir yra iš- 
saugoti piliečio sveikatingumas, 
suteikti jam darbo. 

Po referento kalbos prasidėjo 
ginčai. Paskui atstovai nurodė pa- 
stebėtus iš ministerijos veiklos 
trūkumus ir kvietė ministrą Kos- 
Cialkovskį susirūpinti jų pašalinimu. 
Vienas atstovų kreipė dėmesį į ne- 
Pakenčiamą kaimo bedarbių buitį 
ir kvietė ieškoti priemonių jų gy- 
Venimo sąlygoms pagerinti. 


Hitlerio kalbos ir jai priploti. Ką 
pasakys (jei iš viso kalbės) Vokie- 
tijos diktatorius — nieks nežino. 
Ar praneš, kur šiemet nukryps 
rudi Vokietijos debesys: į vakarus, 
į pietus ar į šiaurę — taip pat ne- 
žinome. Mahometų tikyba remiasi 
dėsniu: „Vienas Dievas ir jo pra- 
našas Mahometas“, o naujoviškos 
Vokietijos išpažinėjai sako: „Viena 
valstybė, viena tauta ir vienas va- 
das“. Šis fetišizmas ypač kvaišina 
kitur gyvenančius vokiečius, kurie, 
kaip jau neseniai esame rašę, dau- 
geliui valstybių yra lygiai pavo- 
jingi, kaip ir komunistai. 

Prasidėjus šiems metams dau- 
gelis ir įgudusių politikų ir politi- 
kierių, beveik visi laikraščiai mė- 
gino ir dabar mėgina atspėti mi- 
nėtą mįslę, mėgina sužinoti, kuria 
linkme pasuks rudieji vokiečių 
debesys. Veltui rūpinamės atspėti, 
Tačiau yra ženklų, kurie, lyg ir 
nusako, kur galima laukti puolimo, 
ar bent spaudimo. 

Neseniai skaitėme spaudoje 


nedidelę žinelę apie aukso išveži- 
mą. Kas čia, rodos, ypatingo, kad 
viena valstybė dalį savo aukso ve- 
ža į kitos valstybės bankus. Pana- 
šus aukso keliavimas bankininkų 
tarpe nėra pirmiena, bet kasdie- 
nis reiškinys. Tačiau, kai pasklido 
gandų, kad Olandija ir Belgija iš- 
vežė savo auksą į Anglijos bankus, 
tai žinelė nėra paprasta ir labai 
daug sako. Galima netgi būtų ma- 
nyti, kad rudasis vokiečių impe- 
rializmas savo energiją kreips į 
Vakarus. Žodis „galima“ dar ne- 
reiškia „taip“ ir vokiečiai, vienus 
gasdindami, šantažuodami, kitus 
gali užgulti visu savo sunkumu. 
Politikoje toksai pėdų mėtymas 
yra labai įprastas dalykas. 

Taigi visokias spaudoje pasiro- 
dančias žinias, nors jos būtų ir 
tikrai reikšmingos, reikia vertinti 
kritiškai, podraug įsisąmoninant, 
kad gyvename visokiausių paslap- 
čių laikotarpį, kurį drąsiai galime 
pavadinti didele mjsle ir kurios 
negalime atspėti. 


Pernykštė Lietuvos užsienio prekyba 


Pernai Lietuva įvairių prekių į|1935 m. buvusių 128,6 mil. 


litų, 


užsienį eksportavo už 233,2 mil.|1936 m. 156,1 mil. litų ir 1937 m. 


litų, tad žymiai daugiau, nei visais 
kitais paskutiniaisiais metais. 1937 
m. buvo eksportuota už 203,3 mil. 
litų, 1936 m. už 190,5 mil. litų, o 
1935 m. tik už 152,3 mil litų. Ly- 
ginant su 1937 m., pernai ekspor- 
tas padidėjo 149/,, © lyginant su 
1935 m. — net 53%. 


Tačiau padidėjo ne tik ekspor- 
tas. Krašto ūkiui atkuntant ir vis 
labiau gyvėjant visam“ krašto ūki- 
niam gyvenimui, daugiau reikalin- 
ga ir tokių prekių, kurių pats kra- 
štas nepasigamina. Todėl turi di- 
dėti ir praktikoje šalia eksporto 


augo ir krašto importas. Vietoje 


212,7 mil. lit; pernai importas pa- 
siekė 223,6 mil. litų arba, lyginant 
su 1937 m., pernai importas dar 
padidėjo 5%, o lyginant su 1935 
m., net 739/4. 


Tai visa rodo iš tikro didelį per 
keletą paskutiniųjų metų Lietuvos 
krašto ūkio pakilimą. Drauge rodo, 
kad tas ūkis, konkrečiai šiame at. 
sitikime užsienio prekyba, vedama 
sveikais pagrindais. Ir dar net ke- 
leta milijonų litų padidėjus krašto 
importui, praeitų metų krašto už- 
sienio prekybos balansas suvestas 
ne su pasyvu, bet su aiškiu akty- 
vu. Praeitų metų saldo siekia 9,6 
mil. litų. 


Dėl vokiečių veiklos Klaipėdos krašte 


Klaipėdos krašte vokiečiai pra- 
dėjo kurti naują organizaciją, pa- 
našią į Vokietijos nacionalsocialis- 
tinius vadinamus smogikus. Klai- 
pėdiškių vokiečių apsaugos būriai 
turi ir panašią uniformą, karišką 
drausmę ir tvarką, tiktai negin- 
kluoti. Klaipėdos lietuvių laikraštis 
„Vakarai“ dėl tos organizacijos 
šitaip rašo: 

„Mes nekalbėsime apie tai, ar 
SA pamėgdžiojimas šiandien Klai- 
pėdos kraštui yra pats reikalin- 
giausias dalykas, kurį Klaipėdos 
gyventojams reikia skubinti duoti 
pirmiau, nei ką nors kita. Jeigu 
šitai daro vadai, kuriuos Klaipėdos 
krašto gyventojų dauguma sau iš- 
sirinko, tai jau jų dalykas, kuo jie 
mano savo rinkimus patenkinti. 
Daugiau dėmesio traukia į save 
tas faktas, kokia yra įvykusi per- 
maina Klaipėdos krašto padėtyje, 
kiek radikaliai yra pasikeitusi Lie- 
tuvos vyriausybės politika Klaipė- 
dos krašto atžvilgiu. Neseniai 
buvo tas laikas, kad Klaipėdos 
krašte buvo neleidžiamos net j na- 
cionalsocialistines panašios uni- 
formų dalys, nekalbant jau apie 
ženklus, o dabar laisvai steigiasi 
nacionalsocialistinės formacijos ir 
niekas dėl to neprotestuoja, nie- 
kas to nekliudo. Cia neišvengiamai 
turi kilti klausimas — kaip gi visa 
tai leidžiama, arba kodėl pirma 
nenOrėta leisti? 

Šiandien Lietuvoje aplinkybės 


yra pasikeitusios. Vardan gerų san- 
tykių su Vokietija ir Klaipėdos 
krašto vokiečiams ryžtamasi paro- 
dyti tiek pasitikėjimo, kad duoda- 
ma galimybė jiems vartoti tas 
organizavimosi ir veiklos priemo- 
nes, kurios ligi šiol laikytos pa- 
vojingomis. Ar dabar jos nebepa- 
vojingos? Reikia manyti, kad ga- 
limybė būti pavojingomis pasiliko 
ta pati. Bet iš kitos pusės imant, 
jos ne būtinai turi būti pavojingos, 
jos gali būti ir nepavojingos. 
Aukščiau minėtu sumetimu yra 
pasiryžta pasitikėti, kad jos bus 
nepavojingos“. 


Sprogimai Londone 


Sausio 16 d. keliose vietose 
Londone, Mančestery ir kituose 
miestuose įvyko bombų sprogimai, 
Londone buvo mėginta apgadinti 
elektros stotis. Sprogimas buvo 
labai stiprus, tačiau apsėjo be žmo- 
nių aukų, Mančestery vienas asmuo 
buvo užmuštas ir keli sužeista. 

Šiais sprogimais susidomėjo 
policija. Jos nuomone, bombas 
mėto airiai revoliucininkai. Jie ke- 
lias bombas buvo pamete ir Bel- 
faste, Airijoje, kur gyvena daugu- 
mas anglų. 

Sausio 17 d. sprogimai Londo- 
ne vėl pasikartojo. Visa rodo, kad 
tai yra vienos organizacijos dar- 
bas. Policija stropiai ieško kaltinin- 
kų ir aiškina jų tikslus. 


VILNIAUS LIETUVIŲ LAIKRAŠTIS 


eina tris kartus savaitėje 


DUODA NEMOKAMUS PRIEDUS 


Ūkininkams — „ŪKININKĄ“ 
Vaikams — „VARPELĮ“ 

Antri metai: - 


Przesyłka opłacona ryczattem 


Šiame numeryje 


Lietuvos prekyba su užsie- 
niais. Tautų Sąjungos Tarybos 
posėdžiai. [š Lenkijos Seimo dar- 
by. Neramumai Palestinoje. Ka- 
rai Kinioje ir Ispanijoje. 

Kultūrinės žinios. Politi- 
nė painiava ir kt. 


Lietuvos nepaprastas pasiuntinys ir įgaliotas ministeris Lenkijai Dr. Jurgis Šaulys 


įteikia Respublikos Prezidentui prof. I. Moscickiui įgal 


1ojimo raštus. 

Tautų Sąjungos Tarybos posėdžiai 


Sausio 16 d. Ženevoje prasidėjo | šaukta apie 4000 savanorių ir kad 


Tautų Sąjungos Tarybos posėdžiai. 
Pirmininkauja Švedijos min. Sand 
leris. I posėdžius tarp kitų atvyko 
Prancūzijos min. Bone ir Anglijos — 
Halifaksas; neatvyko Sov. Rusijos 
delegacija. 

Pirmą dieną buvo svarstytas 
Ispanijos min. Vajo pasiskundimas 
dėl lėtaus savanorių atšaukimo iš 
kariaujančių kariuomenių. Iš kilu- 
sių Taryboje ginčų paaiškėjo, kad 
iš vyriausybininkų kariuomenės, 
veikiančios Katalonijoje, buvo at- 


savanorių atšaukimas pereitų metų 
rudeni ėjęs gana sparčiai, bet vė- 
liau sulėtėjęs ir, pagaliau, visai 
užtrūkęs. Iš vyriausybininkų kariuo- 
menės, veikiančios kituose fron- 
tuose, nė vienas savanoris nebuvo 
atšauktas. 


Tautų Sąjungos Tarybos posė- 
džiais spauda mažai domisi. Ir su- 
prantama, kodėl taip yra: Tautų 
Sąjungos reikšmė paskutiniu metu 
visai susmuko. 


Įvykis Bžezanų apskr. 


Oficiali lenkų telegramų agen- 
tūra šio mėn. 17 dieną spaudoje 
įdėjo tokį pranešimą: 

„Šio mėn. 14 dieną Urmanyje, 
ARO Misa KITT r G 


Ranka ranką prausia, 
kad abidvi būtų... 
juodos 


„Aido“ skaitytojai jau žino, kad 
Anglijos premjeras Ryme nieko 
nelaimėjo ir su Musoliniu negalė- 
jo susitarti nė vienu klausimu. 
Taip bent visi yra įsitikinę. Dabar 
šiek tiek atviriau pasisakė Italijos 
vyriausybės oficiozas „Informazio- 
ne Diplomatica“. 

iame laikraštyje visų pirma 
yra pareikšta, kad italai nustojo 
kalbėję apie savo pretensijas prie 
Prancūzijos žemių ir tuo klausimu 
su prancūzais nesidera ne tik dėl 
Ispanijos naminio karo, bet ir to- 
dėl, kad to reikalauja ašies Ber- 
lynas—NRymas reikalai. 

Iš to pasisakymo darcma iš- 
vada, kad ateityje vokiečiai su 
italais anglus ir prancūzus puls 
kartu. Puolimas, žinoma, bus di- 
plomatinis ir vokiečiai pareikalaus 
iš Anglijos kolonijų, o italai kai 
kurių žemių iš Prancūzijos. Tai 
bus padaryta kartu, vieni kitus re- 
miant, ir todėl manoma, kad ben- 
dras demokratinių valstybių puo- 
limas gali ir pasisekti, nors nerei- 
kia pamiršti, kad tuo pačiu metu 
iš anapus Atlanto vandenyno gau- 
nama žinių apie Amerikos vis di- 
desnį susidomėjimą Europos gy- 
venimu Amerika, berods, aiškiai 
yra nusistačiusi stovėti Anglijos ir 
Prancūzijos pusėje. 


Lenkijos derybos 
su Estija 


Estijos sostinėn Talinan atvyko 
Lenkijos delegacija vesti derybas 
su Estija prekybos reikalu. Dery- 
bos prasidėjo sausio 14 d. ir užtęs 
apie savaitę laiko. Estų spauda 
palankiai sutiko atvykusią delega- 
ciją ir priduoda nemažos reikšmės 
šioms deryboms. 


Bžezanų apskr., ukrainų poauglių 
grupė sumušė Bžezanų apskrities 
skyriaus automobilio šoferį. 
Šoferis, gindamasis iššovė iš 
revolveriaus,  nušaudamas vieną 
užpuolikų. Po to įvykio užpuolikai 
ir susirinkę šiaip žmonės pradėjo 
daužyti vietos mokyklos namų 
langus, agresingai pasistatę prieš 
atvykusius policininkus. 
Policininkai buvo priversti pa- 


vartoti ginklą, lengvai sužeisdami 
kelis asmenis“. 


Lenkų liaudininkų 
nutarimai 


Sausio 15 d. Varšuvoje posė- 
džiavo lenkų liaudininkų partijos 
taryba. Po posėdžio buvo paskelb- 
ta gana ilga rezoliucija. Joje tary- 
ba pasisako, kad 


1) politinių įvykių raida rodanti, 
jog Lenkija, kilus Europoje sukrėti- 
mui, negalėsianti pasilikti neutrali, 

2) tokio galimumo akyvaizdoje 
partijai turi rūpėti sustiprinti Len- 
kijos kariškas pajėgumas ir visa 
turi būti atiduota valstybės pajė- 
gumo sustiprinimo reikalui. 


Toliau taryba pasisakė prieš 


vienos partijos įkūrimą ir prieš 
valdžios atidavimą į valdininkų 
rankas, nes tai, jos nuomone, 


valstybę tik nusilpnintų, ir kvietė 
dėtis su kitomis partijomis, ku- 
rioms taip pat rūpi valstybės ga- 
lybės kėlimas. 

Apie tautines mažumas taryba 
neprasitarė. 


— Lietuvių muzikų draugija 
vasario mėn. 6 d. ruošia muzikos 
aktą. Tą dieną šaukiamas ir visos 
Lietuvos muzikų suvažiavimas. 


— Lietuvos Valstybės Teatras 
nuo balandžio mėnesio pradės eilę 
gastrolių į provincijos miestus. Pir- 
miausia vyks į Klaipėdos kraštą ope- 
ra ir baletas. Netrukus Valstybės 
Teatre ruošiama lietuvių meno 
savaitė. Tą savaitę bus vaidinamos 
lietuviškos dramos, operos ir lietu- 
vių kompozitorių kūrinių koncertai. 


KULTŪRINĖS ŽINIOS 


A 1 DAS 


Klaipėdos krašto atvadavimas ir reikšmė Lietuvai 


16 metų sukakties proga 


Sausio 15 dieną sueina šešio- 
lika metų nuo Klaipėdos atvadavi- 
mo. Šį Lietuvos miestą daug kas 
lygina su mūsų tautos plaučiais, 
kuriais visas organizmas kvėpuoja, 
arba su langu, pro kurį Lietuva 
susisiekia su plačiuoju pasauliu. 
Gali būt dar ir daugiau palygini- 
mų. Klaipėda ir Mažoji Lietuva 
yra mūsų tautinio atgimimo lop- 
šys. Čia 19 amžiuje spietėsi visas 
mūsų spaudos darbas. Iš čia ėjo 
knygos, laikraščiai Didžiojon, rusų 
valdomon, Lietuvon. Lietuvos Va- 
karuose patekėjo „Aušra“ ir skam- 
bino „Varpas“, kėlęs lietuvių tautą 
iš miego. O jeigu truputį toliau 
pažvelgsime į Mažosios Lietuvos 
praeitį, tai pamatysime ten pir- 
miausia augus visą eilę mūsų tau- 
tos veikėjų, kurie pirmieji ėmė 
spausdinti lietuviškąjį raštą ir bran- 
ginti lietuvių kalbą. Jeigu kalbėsi- 
me apie dailiąją kūrybą, tai ir ši 
pirmiausia yra atsiradusi Mažojo- 
je Lietuvoje. Kristijonas Duone- 
laitis, mūsų pirmasis žinomas po- 
etas, yra M. Lietuvos žmogus. 
Vadinasi, tas kraštas yra mums ir 
dvasinės kultūros, dailiojo žodžio 
žvilgsniu — taip pat pirmaeilis. 
Jeigu kalbėsime apie kalbos da- 
lykus, studijuosime gimtąjį žodį, 
tai vėl neapseisime be to krašto 
savo brolių - mokslininkų. Cia gi- 
mė ir augo žymių kalbininkų, ži- 
nomų mūsų kalbos mėgėjų ir spe- 
cialistų, kaip pavyzdžiui F. Kuršai- 
tis. Jeigu prisiminsime seniausius 
mūsų laikraščius, kuriems kadai 
kadės daugiau kaip šimtas metų 
suėjo, tai ir vėl turėsime Mažąją 
Lietuvą pagerbti, nes ir tie gimė 
čia, o ne kur kitur. 


Klaipėda — gintaras 


O grįžterėję dar gilesnėn se- 
novėn, pamatysime, kad tas kraš- 
tas Lietuvai turėjo taip pat, kaip 
ir šiandie, be galo didelę reikšmę. 
Pro čia ėjo gana didelė prekyba. 
Mažosios Lietuvos pajūris buvo 
turtingas gintaru, kurį senovėje 
pirkdavo iš mūsų net tolimųjų ry 
tų kraštai. Yra sakoma, kad kadai- 
se gintaras buvęs laikomas už 
auksą brangesnis. Galėtume pasa- 
kyti, kad Lietuvai Klaipėdos kraš- 
tas yra visais žvilgsniais be galo 
brangus, už auksą brangesnis, tik- 
ras gintaras. Todėl visai supran- 
tama, kodėl lietuvis dėl šito kraš- 
to iš senų senovės yra kariavęs. 
Tas kraštas, —tai labai svarbi geo- 
grafinė padėtis Nemuno žiotyse, 
dėl kurio senovės Lietuvos politi- 
kai ir kariai su savo priešais run- 
gėsi visus 200 metų. Nuo kryžiuo- 
čių atsiradimo Prūsuose (1230 m.) 
beveik ligi Vytauto Didžiojo mir- 
ties (1430 met.) ėjo atkakli kova 
dėl Nemuno linijos. Prūsams pa- 
sidavus, lietuviai pamatė aiškų pa- 
vojų ir sau, todėl į tolimesnę ko- 
vą stojo organizuotai. Žuvusiųjų 
Prūsų nuopelnas lietuviams yra 
tas, kad jie sulaikė ordino verži- 
rmąsi 50 metų, tuo padėdami lie- 
tuviams susiorganizuoti valstybiš- 
kai. Klaipėdos miestas atsirado 
1252 metais, kai ten ordinas pas- 
tatė pilį. Įdomu tai, kad ordinas 
suprato Nemuno žiočių ir geopo- 
litine ir kultūriškai ekonominę 
reikšme. Jis pasirūpino atkirsti 
naujai susikūrusią ir tvirtėjančią 
Lietuvos valstybę nuo jūrų kelio 
su Vakarų Europa. Tai turėjo di- 
dele įtaką tolimesnei Lietuvos 
istorijai. Lietuva nusisuko nuo jū- 
ros ir savo politinę veiklą perkėlė 
iš vakarų į rytus, vadinasi, į sau- 
sumą. Ryškiausiai tai matyt Vy- 
tauto Didžiojo elgesyje. Pasirašy- 
damas 1422 m. rugsėjo 26 dienos 
Melno ežero taiką su ordinu, Vy- 
tautas Didysis paliko Klaipėdos 
kraštą ordinui. Melno taikos nusta- 
tytos Lietuvos vakarų sienos pa- 
liko nepakeistos beveik lygiai 500 
metų. Tik 1923 metais sausio 15 
dien4 Klaipėdos kraštas savo va- 
lia pataisė Melno taikos sienas 
Lietuvos naudai *). 


*) Trimitas, 1939 sausio mėn. 12 d., 
Nr. 2. 


Nuo Meino ligi Taikos 
Konferencijos 


Pažiūrėkime, kaip prie to pri- 
ėjo. Didysis karas Klaipėdos kra- 
štą atskyrė nuo Vokietijos, ir tai- 
kos Konferencija tą kraštą laiki- 
nai valdyti atidavė Prancūzijai. Į 
konferenciją lietuviai nebuvo įlei- 
sti lygiateisiais nariais, o lenkų 
delegacija su Romanu Dmovskiu, 
kuris neseniai mirė, susibičiuliavus 
lenkams su prancūzais, konferen- 
cijoje siūlė atskirti Klaipėdos kra- 
štą nuo Vokietijos ir atiduoti jį 
Lietuvai tiktai tuomet, kai paaiškės 
Lietuvos Lenkijos santykiai. Vo- 
kiečiai, sužinoję, kad nuo jų at- 
skiriamas Klaipėdos kraštas, pro- 
testavo, nurodydami, kad Klaipė- 
da yra vokiška, kad ten šalia 68000 
vokiečių gyvena krašte vos 54000 
lietuvių. Šis vokiečių sugretinimas 
su lietuviais gana įdomus. Dabar 
vokiečiai, tur būt, jau nė tiek ne- 
norėtų Klaipėdos krašte lietuvių 
priskaityti. Prancūzų garsusis Kle- 
manso į 
atsakęs, kad Klaipėdos priklauso. 
mybę Lietuvai pateisina tai, jog 
Klaipėda yra ekonomiškai surišta 
su Lietuva, jog visas Kl. kraštas yra 
lietuviškos kilmės, jog tame kra- 
šte lietuviškai dar daugumos kal- 
bama. Ir todėl tas kraštas turįs 
būti Vokietijai atimtas. Nuo Vo- 
kietijos atskirtą Klaipėdos kraštą 
ėmė valdyti santarvės valstybės 
(tiksliau sakant Prancūzija, kol 
lietuvių teritorijos statutas dar ne- 
sustatytas“). Prasidėjo rungtynės 
dėl Klaipėdos. Prancūzai, valdyda- 
mi kraštą, ėmė varyti priešlietu- 
višką politiką, O lenkai vis reikala- 
vo Klaipėdoje lygių teisių su Lie- 
tuva. 1921 metais tuo reikalu bu- 
vo lietuvių lenkų derybos. Lenkų 
delegacijos atstovas prof Aškena- 
zy pareiškęs, Klaipėdos kraštas 
negalįs būti išspręstas be Lenki- 
jos, kuriai rūpį turėti Klaipėdoje 
lygias teises su Lietuva. Lietuvos 
atstovas atsakęs, kad Klaipėdos 
prijungimas. priklausysiąs nuo Am- 
basadorių konferencijos. Nors ir 
pažadėta Lietuvai, bet neatiduota 
Klaipėda tais pačiais metais atsi- 
dūrė pavojuje. Buvo bijoma, kad 
Prancūzija gali atiduoti Klaipėdą 
Lenkijai. 


„Gerlausia blogybė“ Ir sukilimas 


Tada ir vokiečiai pasidarė švel- 
nesni lietuviams. Jų laikraščiai da- 
bar ėmė rašyti, kad jeigu jau 
Klaipėdai lemta būti atskirtai nuo 
Vokietijos, tai vokiečiams būtų 
naudingiau, kad ji būtų prijungta 
prie Lietuvos. Si blogybė vokie- 
čiams esą būsianti iš visų kitų 
blogybių pati geriausia. 1922 me- 
tais Vokietija dar labiau pakeitė 
savo nuomonę dėl Klaipėdos ati- 
davimo Lietuvai ir pareiškė sutin- 
kant, kad tas kraštas būtų prijun- 
gtas prie Lietuvos. Sovietų Rusija 
šiuo klausimu irgi palaikė Lietuvą. 
Bet žodžiai žodžiais, o darbai dar- 
bais. Juo toliau, juo labiau grėsė 
pavojus, kad Klaipėda teks kam 
nors kitam, tik ne lietuviams. 

Todėl 1923 metais sausio 9 d. 
Klaipėdoje prasidėjo galutiniai pri- 
brendęs lietuvių sukilimas, kuris 
laimingai pasibaigė to paties mė- 
nesio 15 dieną, ir Klaipėdos kraš- 
tas atiteko Lietuvai. Dėl galutinio 
Klaipėdos atidavimo Lietuvos su- 
verenumui buvo su santarvininkais 
derėtasi dar pusantrų metų. Dery- 
bos pasibaigė Klaipėdos autonomi- 
nio statuto pasirašymu, pagal kurį 
ir dabar tvarkomas Klaipėdos kraš- 
tas, tačiau, kaip žinome, politinės 
aplinkybės verčia ir lietuvius daryti 
vokiečiams didelių nuolaidų, aiš- 
kinti jiems statutą kuo palankiau- 
sia prasme. 


Mažosios Lietuvos rašytojai 


Papasakoję trumpą Klaipėdos 
krašto istoriją, susipažinkime kiek 
su to krašto lietuviais rašytojais, 
žymesniais lietuvių kalbos mylėto- 
jais bei literatūra. Visų literatų ir 
kalbininkų čia, žinoma, neaprašy- 


tuos vokiečių protestus |. 


--——————————— 

sime. Bet norėdami bent kai ku- 
riuos žymesnius, to krašto lietu- 
vius čia iš eilės nors pavardėmis 
surašyti, prieš tai pasakykime šj 
tą dar apie Mažosios Lietuvos li- 
teratūrą bendrai. 

„Literatūrinis gyvenimas Ma- 
žojoje Lietuvoje dar XVI amž. bu- 
vo susijęs su tikybine protestan- 
tiškąja akcija*). Toji akcija ilgai- 
niui įkvėpė Prūsų lietuviams ypa- 
tingo prisirišimo prie naujos reli- 
gijos. Jie patapo įsitikinę protes- 
tantai, dedąsi į tam tikras tikybi- 
nes organizacijas — brolijas. 1900 
— 1902 metais vien tik 8-se Prūsų 
apygardose tų brolijų lietuvių na- 
rių būta per 21.000. Tų lietuviškų 
jėgų sukoncentravimą į protestan- 
tizmą charakterizuoja ir XX am- 
žiaus Mažosios Lietuvos literatūra, 
kuri yra daugiausia tikybinio pro- 
testantiško turinio ir versta iš vo- 
kiečių kalbos. Pavyzdžiais gali būti 


šie atskiri dalykai: Gromata iš Pek-  — 

los. Vokiečių kalba išleido kun. 
Modersohn, lietuvių kalba — Lie- 
tuviškos Sąjungos knygynas, Kri- 
szčzioniszka Wencziawonystė ir jos 
Pareigos, lietuvių kalbon vertė ūki- 
ninkų sūnus J. Pipirs, Trumpas 
Pamokslas bažnytiszku Dawadu 
bey  krikszczioniszko pasielgimo. 
Lietuvininkams parūpino Kunigas 
Dr. Gaigalaitis ir t.t... 

Vokietija, turėdama paglemžusi 
Mažąją Lietuvą, stengėsi kuo sti- 
priau paveikti lietuvius ir vokiška 
kultūra, disciplina ir ekonomine poli- 
tika. Ilgainiui lietuviai pasidavė tam 
vokiečių spaudimui ir tapo lojalūs 
ir ištikimi reichui ir kaizeriui“. 


M. Lietuva — senų veikėjų 
kraštas 

Bet klaidinga manyti, kad Klai- 
pėdos krašte nebuvo ir nėra labai 
stiprių ir susipratusių lietuvių. Jų 
buvo ten iš seniausių laikų (pvz. 
Mikalojus Daukša) ir yra dabar. 
Štai jų pavardės:*) 1) D ras Sta- 
nislovas Rapagelionis, 2) D-ras Abr. 
Kulviškis, 3) Martynas Mažvydas- 
Vaitūnas, 4) Aug. Jamundas, 5) B. 


*) Žiūr, Prabočių anūko „Mažosios 
Liet. buv. rašytojai ir žymesnieji lietuvių 
kalbos mylėtojai“, Tilžė 1920. 


Vilentas, 6) Sim. Vaišnora, 7) J. 
Bretkūnas, 8) L. Sengstokas, 9) J. 
Rėza, 10) D. Kleinas, 11) K. Sapū- 
nas, 12) Jokūbas Perkūnas, 13) 
Jurgis Skrodzkis, 14) Gabrie- 
lius Engelis, 15) Pir. P. Ruigiai, 
16) A. F. Šimmelpfenigis, 17) K. 
Donelaitis, 18) P. Mielkus, 19) Kri- 
stijonas Lovynas, 20) K. Grigelai- 
tis, 21) D-ras L. Rėza, 22) Fr. Kel- 
kis, 23) Erdmonas Šesnakas, 24) 
Kud. Cipelis, 25) D ras F. Kuršai- 
tis, 26) Ed. Gisevius, 27) D-ras J. 
Sauerveinas, 28) J. Mikšas 29) 
Martynas Šernius, 30) Krištupas 
Voska, 31) D-ras Vylius Bruožis, 
32) M. Kybelka, 33) E. Šadagys, 
34) J. Pipirs, 35) V. Kalvaitis ir kiti, 
kurių šiandie yra labai daug ir ku- 
rių čia negalima suminėti. Sura- 
šytosios pavardės — ne visos. Čia 
trūksta dar rašytojo ir visuomenin- 
ko Viliaus Storastos Vydūno ir ki- 
tų žymių asmenybių. Tačiau šioje 
vietoje surašėme tiktai kai kuriuos 
istorinius asmenis, kurie yra gy- 
venę ir veikę daugiausia XVI, XVII, 
XVIII ir XIX a. pradžioje. 

Viską suglaudę, galime gerai 
įsivaizduoti, kaip brangus yra Lie- 
tuvai klaipėdos kraštas. 

—as—as. 


„Varpo“ chorui namo grįžus 


(Priėmimas, sveikinimai ir trumpa Vilniaus liet. chorų apžvalga) 


Neseniai sugrįžo iš Lietuvos 
Valstybės „Varpo“ choras, širdin- 
gai priimtas, broliškai pamylėtas, 
gausiai brangiomis dovanomis ap- 
dovanotas, gražiausių, maloniausių 
įspūdžių kupinas. Vilniaus lietuvių 
visuomenė, džiaugdamosi tokiu Lie- 
tuvos Valstybės savo brolių vai- 
šingumu, šio mėnesio 14 dieną 
susirinko pobūvio „Varpo“ chorui 
pagerbti ir jo gastrolių laimėji- 
mais pasidžiaugti. „Romuvos“ klū- 
bas ir Vilniaus Lietuvių Studentų 
Sąjunga sukvietė gausų vietinės 
lietuvių visuomenės būrį studentų 
sąjungos salėn, kur buvo visa eilė 
kalbų, sveikinimų, linkėjimų ir ova- 
cijų. 

Visi kalbėtojai stengėsi pabrėžti 
dainos reikšmę Vilniaus krašto 
tautiniam  susipratimui ir linkėjo 
lietuviškai dainai garsiai skambėti 
visuose mūsų krašto kampuose: 
kampeliuose. Daina turinti būti vi- 
sų mūsų krašto vargų ir džiaugs- 
mų palydovė, ji, mūsų dvasios sti- 
printoja ir palaikytoja, turinti gai- 
vinti nykstančią mūsų pakraščiuose 
lietuvystę ir žadinti jos dvasią vi- 
soje šalyje. 

„Varpo“ choro gastrolių metu 
Lietuvos Valstybės ir mūsų spau- 
da įvairiomis progomis gana daug 
rašė apie „Varpą“ ir jo dirigentą 
J. Sinių. Tad čia nekartosime tų 
pačių žinių. Tačiau šia proga, kada 
visi vilniečiai džiaugiamės Lietuvos 
Valstybės brolių katutėmis ir gir- 
dime savo chorui bei jo gerbia- 
majam dirigentui J. Siniui reiškia- 
mus komplimentus, rodos, pravar- 
tu būtų žvilgterėti truputį ir to- 
limesnėn praeitin, kada Vilniuje 
buvo kiti laikai ir kiti žmonės, la- 
bai daug dirbę lietuviškajai dainai 
kelti ir platinti. 

Istorija kartais esti tikrai ne- 
gailestinga kai kuriems žmonėms. 
Ji dažnai nepastebi kuklių darbi- 
ninkų, nemėgstančių savo vardo 
minėti ir rišti jo su tuo ar kitu 
garbingu darbininku. . 

Sausio 14 dieną, sveikinant 
„Varpą“, kai visų dėmesys buvo 
sukauptas tiktai j choristus ir į jų 
išvargusius, tačiau laimingus veidus, 
studenų sąjungos vice-pirmininkas 
pareiškė: „gerbiamieji, svėikinda- 
mi pagrįžusius, atsiminkime čia 
salėje tarp mūsų esantį ilgametį 
Vilniaus lietuviškų chorų viso jau- 
nimo labai mylimą ir gerbiamą 
dirigentą, lietuviškosios dainos 
entuzijastą ir ilgametį mokytoją A. 
Krutulį. Sušukime jam valio!“ 

Ir visa salė prapliupo triūkš- 
mingu valio. Tai buvo tikrai šir- 
dingos katutės kukliam žilagalviui 
dainos ir jaunimo mylėtojui, kuris 
šį kartą liko kažkaip nepastebėtas. 
O juk jis, ne kas kitas, buvo ilga- 
metis Vilniaus Vytauto Didžiojo 
gimnazijos ir Mokytojų seminari- 
jos dainybos mokytojas ir choro 


vedėjas. Jo mokyklą išėjo šimtai 
jaunuolių, kurių daugelis dabar 
„Varpo“ chore dainuoja nemaža 


tų pačių dainelių. 

Mūsų liaudies mokytojai, stu- 
dentai ir vyresniųjų klasių moki- 
niai gerai tebeatsimena tas dainas, 
kurių išmoko iš A. Krutulio. Šven- 
čionių gimnazijos choro vedėju il- 
gus metus taip pat buvo žinomas 
ir prityręs dainybos mokytojas 

iučeika (dabar jau miręs). Šven- 
čionių liet. gimnazijos direktoriaus 
Trukano rūpesčiu ČCiučeika buvo 
sudaręs gana gražų chorą, kuris, 
kaip ir A. Krutulio chorai, be abe- 
jo, daug padėjo lietuviškajai dai- 
nai Vilniaus krašte paplisti, na ir 
padėjo stiprius pagrindus kitiems, 
vėliau atsiradusiems, chorams. Drą- 
siai galima tvirtinti, kad Vilniaus 
ir Švenčionių lietuvių gimnazijos 
chorai su savo vedėjais priešakyje 
pokariniais laikais pirmieji skynė 
kelius lietuviškajai dainai. 
Didžiojo karo laiku Vilniaus liet. 
choro vedėju buvo žinomas komp. 
kun. Brazys, o po karo ligi šių 
dienų antras Vilniaus didelis dai- 
nos mėgėjas ir prityręs liaudies 
dainų rinkėjas yra kun. P. Bieliau- 
skas, kurio liaudies dainų rinkinį 
prieš porą metų yra išleidusi Labd. 
-ja. 

Kai turėjome daugiau laisvių 
veikti, svajojome, atsimenu, suruo- 
šti Vilniaus krašto lietuvių dainos 
švente. Jau tuomet atrodė, kad 
padirbėjus tokia dainų iškilmė pa- 
vyks suruošti. 1929 ir 1950 metais 
buvo Švenčionių krašte kelios di- 
delės šv. Kazimiero skyrių ekskur- 
sijos, kuriose dalyvavo jaunimas 
iš tolimiausių apylinkių. Tose eks- 
kursijose, o ypač Vidiškių ekskur- 
sijoje, dainavo visos Švenčionių 
apskrities lietuviški chorai. Tai bu- 
vo, galima sakyti, tų laikų mūsų 
kaimo chorų paradas, kuriame te- 
ko išgirsti visai gražių ir smagių 
dainelių. 1932 metais Vilniaus cho- 
ristai, A. Krutulio diriguojami, gra- 
žiai pasirodė Druskininkų mieste- 
lio gausiems vasarotojams ir susi- 
laukė gausių katučių ne tik šiapus, 
bet ir anapus Nemuno, kur susi- 
rinkę Lietuvos Valstybės klausyto- 
jai džiaugėsi Vilniaus choro daino- 
mis. 

Vėliau išvykti į provinciją cho- 
rui buvo jau stačiai neįmanoma: 
atsakingieji veiksniai griežtai at- 
sisakydavo leisti. Jie gerai supra- 
to, ką reiškia mūsų kaimui daina. 
Ir šiandie nuvykti mūsų chorui į 
kaimą yra tiek pat sunku, kaip ir 
kitą kurį tautinį kultūros darbą 
dirbti. Net Vilniuje chorui dabar 
neleidžiama viešai padainuoti. 

J. Siniaus diriguojamo choro 
pasirodymas Lietuvos Valstybėje 
šiaip ar taip yra istorinis. Vilniaus 
krašto lietuvių dainininkai dainavo 
Lietuvos Valstybėje pirmą kartą. 


Tas choro pasisekimas gali būti 
geras akstinas jam ir toliau dar 
labiau lavintis, tobulėti ir didėti. J. 
Siniaus diriguojamas choras yra 
visų Vilniaus krašto lietuvių, o ne 
vienos kurios grupės ar organiza- 
cijos choras. Todėl jis yra, galima 
sakyti, mūsų solidarumo gražus ide- 
alas ir simbolis. Nes daina tikrai ne 
tik mūsų dvasios stiprintoja bei pa- 
laikytoja, bet ir vienybės reiškėja. 
Tiek trumpai apie pokarinę mūsų 
krašto dainą ir jos pirmuosius pio- 
nierius. : 

METE 


„Gimtoji kalba“ 
ir mūsų kultūra 


Šiais metais „Gimtoji Kalba“ 
baigia savo gyvavimo šeštuosius 
metus. Per tą laiką išėjo 60 to 
laikraščio sąsiuvinių, taigi iš viso 
jau susidarė 6 nemaži kalbinės 
medžiagos tomeliai. Sunku čia 
būtų aprėpti visas tas mūsų ben- 
drinės kalbos sritis ir tuos kalbi- 
nius klausimus, kuriuos savo skil- 
tyse per tą laiką yra išnagrinėjusi 
ir išaiškinusi „Gimtoji Kalba“. Ga- 
lima sakyti, kad jos nevenata kibti 
nė į vieną tokį mūsų kalbinės kul- 
tūros klausimą, kuris tik pasirodė 
aktualus ir mūsų kalbos kultūrai 
reikalingas. „Gimtosios Kalbos“ 
puslapiuose randame ne tik paties 
praktinio gyvenimo iškeltų klausi- 
mų nagrinėjimų ir aiškinimų, bet 
ir platų kalbos reikšmės įvertinimą 
mūsų tautos bendrajai kultūrai, 
pedagogikai, literatūrai, mokslui ir 
daugeliui kitų tokių sričių, kurios 
kiekvienam savaip prisideda prie 
grynai lietuviškos bendrosios kul- 
tūros kūrybos darbo. 

„Gimtoji Kalba“ per palyginti 
trumpą savo gyvavimo laiką yra 
išvariusi gilią ir plačią mūsų kal- 
bos kultūros ir bendrinės kalbos 
normavimo vagą, nurodžiusi tuos 
pagrindus ir šaltinius, kurie turi 
būti padėti į praktinės kalbos kū- 
rybos pamatus. Išrodo, kad nebūtų 
perdėtas pasakymas, kad „Gimta- 
jai Kalbai“ jau yra pavykę nusta- 
tyti tuos kelius ir priemones, ku- 
riomis mūsų bendrinės kalbos kū- 
rybos raida gali sėkmingai vystytis 
ir plėtotis ir toliau. 

Ji aplink save subūrė visas 
stipriąsias mūsų kalbininkų profe- 
sionalų ir mėgėjų jėgas, išjudino 
susidomėjimą savosios kalbos klau- 
simais plačiojoje mūsų šviesuome- 
nėje, iškėlė kalbos reikšmę ben- 
drajai mūsų kultūrai, literatūrai, 
mokyklai, mokslams, praktiniam 
gyvenimui, pajėgė sudaryti kalbinę 
propagandą, kuri nepaliko be įta- 
kos daugeliui praktinių mūsų gy- 
venimo sričių. 

„Gimtosios Kalbos“ kolektyvo 
ir suburtųjų jėgų bei iškeltojo su- 
sidomėjimo dėka yra žymiai page- 
rėjusi mūsų literatūros, mokslo, 
teatro, spaudos, vadovėlių ir kitų 
raštų kalba, pamažu tvarkomi mū- 

Didžiosios ir Mažosios Lietuvos susiartinimo šventės iškilmės Vytauto D. Muziejaus salėje. Iškilmių dalyvių tarpe užsienių reikalų ministras J. Urbšys, brig gen. 

skaito Sidzikauskas. 


Ir vėl nauja painiava 


Europa turi daug vargo su Ber- 
lynu ir Rymu. Tai dvi opiausios 
ir beveik nuolat pritvinkusios vie- 
tos. Patenkinus Berlyno reikalavi- 
mus, tuojau Rymas atsišaukia. 
Kai šis nuraminamas, tai Berlynas 
užsigeidžia daugiau. Ir taip nuo- 
lat abiejų apetitai auga, didėja, o 
kartu su tuo stiprėja karo pavojus, 
nes ar vėliau ar anksčiau bus pri- 
eita prie to, kad tie jų apetitai 
teks malšinti patrankomis. Todėl 
kitos didžvalstybės, kaip galėda- 
mos greičiau ginkluojasi ir ruo- 
šiasi karui. Kol Anglija, Prancūzi- 
ja, Amerika dar nėra tinkamai pa- 
siruošusios karui, tol šios valsty- 
bės labai mandagiai kalbasi su 
Berlynu ir Rymu ir daro įvairiau- 
sias jiems nuolaidas. Tačiau ir Hit- 
leris ir Musolinis, besiartinant An- 
glijos apsiginklavimo pabaigai (ma- 
noma, kad Anglija baigs apsigin- 
klavimo planą 1940) vis labiau 
nervinasi, vis greičiau skuba suda- 
ryti Europoje ir už jos ribų tokias 
sąlygas, kad kas nors dar būtų 
galima užgrobti, pasisavinti, išgauti 
arba brutaliai išreikalauti. Pasi- 
baigus tam silpnybės terminui, 
(kai bus įvykdyti Anglijos ir gal 
Amerikos didieji apsiginklavimo 
planai) kaip Čemberlenas, taip ir 
Deladje ar jų pavaduotojai pradės 
kalbėti visai kitu tonu ir nelaks- 
tys nei į Berchtesgadeną ar 
Rymą gražiuoju derėtis. 

Tačiau kol ta Anglijos patran- 
kų saulė patekės, tai Hitlerio ir 
Musolinio ultimatumų rasa ne vie- 
nam akis išės. Jau dabar visi dai- 
rosi, žvalgosi, kuri valstybė su- 
lauks Čeko-Slovakijos likimo. Štai 
Musolinis panoro Korsikos, Tu- 
niso, Sueso, Džibuti. Italai sako, 
kad šie kraštai yra reikalingi jų 
imperijai sustiprinti. Girdi, Korsi- 


ka kadaise buvusi Italijos sala, tai 
ir vėl turėtų jai priklausyti, nors 
visi gyventojai, atvykus ten Dela- 
djerui, iškilmingai prisiekė, kad 
jie amžinai liks Prancūzijos pilie- 
čiai ir patrijotai ir dėl to kovos 
iki paskutinio kraujo lašo. Tunise, 
sako Musolinis, yra 120 tūkstančių 
prancūzų ir apie 90 tūkstančių 
italų, kurie turi mažesnes teises 
ir yra nutautinami. Jiems reikėtų 
duoti tos pačios teisės, kaip ir 
prancūzams, be to, ir visas Tuni- 
so kraštas turėtų būti atviras ita- 
lų kolonizacijai. 
djero kelionės metu dauguma Tu- 
niso italų viešai pareiškė, kad yra 
patenkinti prancūzų valdymu ir 


būviai, kaip ir korsikiečiai, pareiš- 
kė visišką prisirišimą ir pasižadė- 
jimą kovoti ginklu su kiekvienu 
Prancūzijos priešu, 
Paryžių ar Tunisą. 


jos sienos nesibaigia Europoje, 
bet jos tęsiasi už Tuniso, Kongo į 
Indijas ir kad Prancūzija tų savo 
žemių niekam neduos nei vieno 
sprindžio. Pagaliau Musolinis dar 
norėtų būti Sueso kanalo bendri- 
ninkas, per kurį dabar kasdieną 
plaukia po keletą laivų Abisinijon 
ir atgal, už ką reikia daug sumo- 
kėti prancūzams ir anglams. Tų 
pačių sąlygų verčiamas, Musolinis 
reikalauja sau Somalijoje esamo 
prancūzų uosto Džibuti, per kurį 
italai gali įvažiuoti į savo Abisini- 
ją, kuri dabar smarkiai kolonizuo- 
jama. Musolinis labai norėtų, kad 
gen. Franko gautų kombatanto tei- 
ses, kad jam tuo būdu oficialiai 
galima būtų padėti pabaigti laimin- 
gai karas su Madridu. 


ie visi reikalavimai, išskyrus 


-——————————————————————————————————————————————————————— 


„Gimtoji kalba“ ir mūsų 
kultūra 
(Pabaiga.) 


5ų šnekamosios kalbos kirčiavimo 
reikalai, pradedama ruošti įvairių 
sričių terminija, atitaisomos iškrai- 
pytos pavardės, vietovardžiai, at- 
gaivinami senoviški ir gražūs lie- 
tuviškieji vardai ir pavardės, ugdo- 
mas kalbos grožio pajautimas, 
grynai lietuviškas galvojimas, mą- 
stymas ir apskritai kuriama lietu- 
viškoji kalbinė kultūra plačiausia 
to žodžio prasme. To dėka gimto- 
Sios kalbos mokėjimas yra atga- 
vęs savo teises visose gyvenimo 
Srityse, valdinėse ir privatinėse 

Istaigose, mokyklose ir kasdieni- 
niame gyvenime, 

„ Taigi, „Gimtosios Kalbos“ ir 
jos kolektyvo nuveiktasis darbas 
Yra didelis ir labai reikalingas mü- 
Sų lietuviškosios kultūros grynini- 
mo ir savaiminimo pastangoms 

„Gimtoji Kalba“ yra išaugusi 

rimtą patarėją ir mokytoją vi- 
Siems tiems mūsų kultūros darbi- 
ùinkams, kurie vienoje ar kitoje 
9yvenimo srityje dirba ir turi rei- 

alo su spauda, raštu, literatūra, 
žodžio menu ir mokslu. 

„ Tačiau dar ne viskas „Gimto- 
šios Kalbos“ tepadaryta. Dar daug 
Praktinės kalbos sričių tebelaukia 
“ laikraščio dėmesio ir akies. Gal 


būtų buvę ir daugiau padaryta, jei 
„Gimtajai Kalbai“ savo darbą dir- 
bant nebūtų tekę grumtis su ne- 
palankiais veiksniais, kurie į tą dar- 
bą tebežiūri dar su nepasitikėjimu 
ir abejingumu. „Gimtajai Kalbai“ 
ir jos kolektyvui tenka didelis ir 
garbingas uždavinys ir toliau ne- 
nuilstamai dirbti savo darbą, bu- 
driai saugoti nuo svetimųjų įtakų 
mūsų gimtosios kalbos grynybę, 
pastatyti stiprias užtvaras, į kurias 
atsimuštų tos svetimos įtakos, ku- 
rios nejučiomis ir klastingai brau- 
jasi į mūsų gimtosios kalbos sritį, 
pamažu iškreipia jos lietuviškąją 
prigimtį ir žaloja jos grynąją lie- 
tuviškąją dvasią. 
„Gimtoji Kalba“ 
savo keliu dirbti mūsų kalbinės 
kultūros darbo, kels visus mūsų 
praktinės kalbos negalavimus, gy- 
dys jos žaizdas ir stengsis mūsų 
bendrinę kalbą ugdyti į tokią mū- 
sų dvasinio bendravimo priemonę 
ir įrankį, per kurį galėtų pasirei- 
kšti visa lietuviškosios dvasinės ir 
medžiaginės kultūros grynybė ir 
gilybė. Be abejo, toks „Gimtosios 
Kalbos“ idealas turi vilioti ne tik 
artimuosius „Gimtosios Kalbos“ 
bendradarbius,bet ir visą tą mūsų 
šviesuomenę, kuri nuoširdžiai yra 
susirūpinusi mūsų tautinės kultū- 
ros ugdymu ir plėtojimu. 
EMLA.‘ 


ir toliau eis 


ar Jis pultų | fuyiškas spausdintas žodis. 
Patyręs tokį | dien, 


gyventojų nusiteikimą, Deladjeras Uietuviš 
iškilmigai pareiškė, kad Prancūzi- þei 


paskutinį dėl Franko, buvo nuk- 
reipti tiktai prieš Prancūziją. Ta- 
čiau Prancūzija griežčiausiai pa- 
reiškė, kad jokių teritorinių reika- 
lavimų nepatenkins ir dėl to net 
kalbėti su niekuo nekalbės. Net 
ir Cemberlenui neleido šių reika- 
lavimų svarstyti su Musoliniu per 
pasimatymą Ryme. Tačiau Cem- 
berlenas, nežiūrint tokios padėties, 
vistik Ryman nuvyko ir buvo la- 
bai iškilmingai priimtas. Bet kas 
iš to? Čemberlenas negavo iš Mu- 
solinio nieko realaus. Jis tik vie- 
šai pareiškė, kad labai vertinąs 


ir kad nieko nedarys pakeisti Vi- 
duržemio jūroje dabar esamos po- 
litinės padėties ir jėgų santykių. 
Taigi italų pretenzijų klausi- 
mas liko ir toliau neišspręstas, 
Ispanijos padėtis taip pat palieka 
neaiški. Šie klausimai ir toliau 
kels didelį nerimą Europoje. Mu- 
solinis darys kokius nors naujus 
žygius, kad galutinai galėtų pri- 
versti Anglijos ir Prancūzijos ban- 
kus duoti Rymui paskolą. Jeigu 
tą paskolą gautų, tai Musolinis 
pamotų ranka į Tunisą, Korsiką, 
nes šie reikalavimai, tai tik pre- 


Dešinėje šventei rengti komiteto pirmininkas Dr. Slavėnas deda vainiką ant Nežinomojo Kareivio kapo. 


baigti laimingai karą Ispanijoje, 
nes jis begalo vargina, slopina 
Italijos finansus, karo pajėgas, 


žmonių nuotaiką. Tai du svarbiau- 
si ir jautriausi Rymo reikalavimai. 
Bet jų nenori patenkinti nei Pa- 
ryžius, nei Londonas, nes nori pri- 
versti Musolinį, kad jis už gautą 
paskolą atsisakytų nuo ašies, kad 
pasitrauktų iš Ispanijos ir kad su- 
eitų į glaudžius santykius su Pran- 
cūzija ir Anglija. Tačiau prie to 
nenori prileisti Hitleris. 

Iš to visko ir susidaro painia- 
va, kuri sunku bus išaiškinti. 

J. 


taiką ir kad tos taikos neardysiąs, 


tekstas. Be to, Musoliniui svarbu 

Gardino apskr. 


Randamonys. Palaikomas lie- 
Šian- 
kada iš mūsų sodžių išnyko 
kos organizacijos, mokyklos 
skaityklos, didelė lavinimosi 
priemonė pasiliko spausdintas žo- 
dis: lietuviškas laikraštis ir knyga, 
Knyga kiek sunkiau prieinama, nes 
brangesnė už laikraštį, Be to, ma- 
žiau aktuali. Bet norintieji suranda 
būdų ir knygą pasiskaityti. Laikraš- 
tis, tai jau kas kita. Reikia tik tu- 
rėti truputį noro, ir kiekvienas mo- 
kantis skaityti gali turėti savo lie- 
tuvišką laikraštį ir semtis iš jo nau“ 
dingų patarimų ir žinių.  Randamo- 
niečiai, gerai suprasdami laikraščių 
svarbą, neatsilieka šioje srityje, 
uoliai juos prenumeruoja ir skaito. 
Paskutiniu laiku Randamonyse prie 
išsiplatinimo laikraščių prisidėjo kaip 
ir palankios tam aplinkybės. Kaip 
antai: išsiskirstymas sodžiaus vien- 
kiemiais, nes nėra tiek progų vie- 
niems pas kitus nueiti ir veltui 
sugaišinti laiką. Taipogi dabartiniu 
metu svarbūs pasauly įvykiai, kurie 
nepaprastai įdomina žmones, ko 
gali sulaukti netolimoje ateityje. 
Toliau laikraščių patobulėjimas ir 
jų prieinama kaina. Štai skaičiai, 
kurie parodo, kiek ir kokius lai- 
kraščius randamoniečiai skaito. Da- 
bartiniu metu lietuviškų laikraščių 
į Randamonis ateina 77 egzempl. 
Iš jų „Aido“ 32 egz., „Vilniaus Žo- 
džio“ 14, vienkartinių leidinių 20, 
„Vil. Aušros* 10 ir „Liet. Baro“ 
1 egzempl. Šeimų Randamonyse 
viso yra 49. Laikraščius skaito 38 
šeimos. Likusieji neskaito. Jų tarpe 
keletas nemoka skaityti. Yra pora 
šeimų, kurios neprenumeruoja dėl 
neturto. Iš visų skaitančiųjų laikraš- 
čius, 16 šeimų prenumeruoja po 
vieną laikraštį, 3 šeimos po du, 12 
šeimų po tris, viena šeima 4 lai- 
kraščius ir viena šeima prenume- 
ruoja penkius laikraščius. 
mogelis. 

Drūucminai. Pramoga. Per Tris 
Karalius šiame sodžiuje bendromis 
tėvų jėgomis buvo suruošta vai- 
kams eglutė. Eglutė įvyko namuo- 
se, kuriuose seniau buvo skaitykla. 
Į eglutės iškilmes buvo susirinkę 
ne tik maži vaikučiai, bet ir jų tė- 
vai ir suaugęs jaunimas iš kelių 
apylinkės sodžių. Prie eglutės vai- 
kučiai pasakė apie 30 įvairių lietu- 
viškų eilučių ir padainavo kelioliką 
kalėdinių ir šiaip dainelių. Eilučių 
sakymo metu matėsi tėvų tarpe di- 
delis susidomėjimas, kuris ne vie- 


nai motinai net ašaras iš akių iš- 
spaudė. — Tėvai žavėjosi savo vai- 
kučių lietuviškomis eilutėmis ir dai- 
nelėmis, bet kartu ir jaudinosi, kad 
jų vaikučiai tų eilučių ir dainelių 
dabar pramoksta tik namie, o jau 
mokykloj (Paąžuolėj) negirdi jie nė 
vieno žodelio lietuviškai. Vaikučiai 
už jų gražias daineles ir eilutes 
gavo dovanų. 

Baigiant eglutės iškilmes jauni- 
mas padainavo daug dainų ir pasa- 
kė vieną kitą monologą. Šia proga 
tenka pažymėti, kad Drūcminų mer- 
ginos už padainavimą daugelio lie- 
tuviškų dainų yra vertos pagyrimo. 

Visa eglutės iškilmių pramoga 
užbaigta jaunimo pasilinksminimu. 

Svečias. 


Švenčionių apskr. 


Švenčionėliai. Dėl pamaldų. 
venčionėlių parapijos bažnyčioje 
pamaldos lietuviams ir lenkams pa- 
dalintos pusiau — vieną savaitę lie- 
tuviai gieda lietuviškai, kitą — lenkai 
lenkiškai ir atvirkščiai. Kai viena 
kita šventė būna ne sekmadienį, 
tai ir joje gieda tie, kurių būna ta 
savaitė. Pakaitos visuomet įvyksta 
šeštadieniais po mišparų. Kai lenkų 
baigiasi savaitė, tai po mišparų, ne- 
atsižvelgiant kurią valandą jie būtų 
laikomi, jau po mišparų pradeda 
giedoti lietuviai — ir būna atvirk- 
ščiai. Išimtį sudaro tiktai moki- 
nių pamaldos, kurios būna kiekvie- 
ną šventadienį 9 val. ir jose gieda- 
ma vien lenkiškai. 

Lietuvių giedamose šventėse da- 
bartinis klebonas kun. Bazevičius 
yra įvedęs du lenkiškus pamokslus. 
Vienas būna per mokinių pamaldas, 
kitas vidudienyje, sumos laikymo 
proga. Tokiomis dienomis lietuviški 
pamokslai dažniausiai nesakomi, o 
jeigu ir sakomi, tai visai trumpi. 
Tuo tarpu lenkų giedamose šven- 
tėse lietuviškas pamokslas jau visai 
yra „sudilęs“. Liko tik lietuviška 
evangelija. Tuo būdu vietoj lygios 
dalies, lietuviams tenka tiktai ket- 
virtadalis. 

Naujųjų Metų šventė turėjo būti 
su lietuviškais giedojimais. Pamal- 
dos buvo naktį 12 val. ir dieną 
11 val. Tačiau klebonas taip su- 
tvarkė, kad pirmose pamaldose bu- 
vo giedama vien lenkiškai. Vadinasi, 
ir šiuo atveju įvesta nauja tvarka. 

Šios žinios rašomos Arkivys- 
kupo žiniai. V—s. 

Navikai, Dūkšto valsč. Saniau 
buvo kitaip. Seniau Navikuose įvyk- 
davo susirinkimai, vakarai, akademi- 


jos. Dabar, nesant lietuviškų orga- 
nizacijų skyrių, to jau nebėra. 
1929 m. uždarius čia veikusią 
„Ryto“ mokyklą, vaikai pirmiau vaik- 
ščiojo į Padysnio, dabar į Jonio- 
nių pradžios mokyklą, kur mokyto- 
jauna mokyt. Petronis. Šis mokyto- 
jas su lietuvių vaikais lietuviškai 
nesikalba ir jų lietuviškai nemokina, 
Jis yra buvęs Švenčionių Lietuvių 
gimnazijos mokinys ir gyvenęs lie- 
tuvių bendrabutyje. 
Kaip kitur, taip ir čia šiemet 
buvo rengiamas Naujųjų Metų su- 
tikimas. Jau buvo beveik viskas su- 
rengta. Bet kai atėjo vakaras, tai 
nieks nenorėjo į savo pirkią įsilei- 
sti—bijojo. Kad taip buvo, iš dalies 
kaltinti reikėtų ir buvęs stud. A.T., 
kuris, rodos, atkalbinėjo, sakyda- 
mas, esą tokie sutikimai yra už- 
drausti. Jo, kaip pamokyto, žmonės 
ir paklausė. Disnų Žvejys. 
Vielionys, Daugėliškio valsč. 
Liūdni reiškiniai. Kol šiame kaime 
veikė Liet. šy. Kazimiero skyrius, jau- 
nimas veikė vieningai ir pavyzdingai. 
Dabar jau nebėra vienybės, viešpa- 
tauja blogi papročiai: įsigalėjo kor- 
tos ir muštynės. Pavyzdžiui, Ka- 
lėdų antrą dieną čia buvo vestuvės, 
kurių metu kilo muštynės. Vestu- 
vės neapsėjo be degtinės (ją parda- 
vinėjo J. R. ir V. R). Pasigėręs 
jaunimas pradėjo muštis: vartojama 
buvo buteliai, stalo kojos ir peiliai. 
Kaip mušeikos atsižymėjo: Vl. ir J. 
M. iš Girminių, VI. G. iš Biečiūnų, 
V. Š. iš Čverako ir vielioniškiai: 
L. Š., J. R, J. R, E. R. Buvo su- 
piaustyti peiliais VI. M, J. M. ir 
l. G. Vienas jų mirė Švenčionių 
ligoninėje, kiti dar gydosi. 
Gaila, kad mūsų jaunimas ne- 
meta tų biaurių papročių ir užuot 
kultūringai leidęs laiką, atima vienas 
kitam gyvybę ir sėdi kalėjime. 
Pažistamas, 
Suvalkų apskr. 


Burbiškiai, Krasnavo valsč. Sia- 
me kaime yra per 40 ūkininkų. Jau- 
nimo irgi yra nemažas skaičius. Iš- 
skiriant kelis peilininkus, jis yra 
susipratęs. 

Kalėdų antrą dieną burbiškiečiai 
norėjo surengti lietuvišką vakarą. 
Emėsi darbo su visa jaunuoliška 
energija. Bet vakaras neįvyko. Admi- 
nistracinė valdžia nedavė jiems lei- 
dimo. 

Gruodžio 28 dieną du šio kai- 
mo jaunuoliai, Šatkauskas Juozas 
ir Jonušis Albinas, grįždami iš ves- 
tuvių, buvo Paliūnėlių kopistų su- 
laikyti ir nuvaryti į „stražnicą“. 
Jonušis Albinas buvo paleistas, 
o Šatkauskas Juozas buvo nuvary- 
tas Punskan, kur iš jo buvo paim- 
tas pasas ir surašyta jam protoko- 
las už tai, kad jis pase lietuviškai 
savo pavardę pasirašęs. Girdėjęs. 


KRONIKA 


Įteikta pataisyti Lietuvių 
Mokslo Mylėtojų Draugijos 
įstatai 


Vilniaus Vaivadijos įstaigai su- 
grąžinus pataisyti naujai steigia- 
mos Lietuvių Mokslo Mylėtojų 
Draugijos įstatus ir pareikalavus, 
kad įstatus pasirašiusiųjų steigėjų 
tarpe nebūtų kun. K. Cibiro ir kun. 
K. Pukėno, pats įstatų taisymas ir 
naujų steigėjų rinkimas sklandžiai 
eiti negalėjo. Pagaliau sausio 16 d. 
įvykusiame steigėjų susirinkime 
galutinai buvo susitarta ir prirink- 
ta nauji draugijos steigėjai. Sausio 
18 d. įstatai vėl įteikti Vilniaus 
Vaivadijos įstaigai patvirtinti. 

Įstatus pasirašė: mgr. Adomas 
Juškevičius, inž. Motiejus Krau- 
žlys, inž. Jonas Pajaujis, kun. Alek- 
sandras Mikaila, inž. Jonas Jan- 
kauskas, mgr. Vincas Martinkėnas, 
red. Vincas Žilėnas, inž. Mykolas 
Čibiras, red. Augustinas Burokas, 
kun. Zenonas Butkevičius, mgr. 
Barbora Kraužlienė, mokyt. Marė 
Lemešytė, mgr. Viktoras Dasys, 
mgr. Elena Horodničiūtė ir mgr. 
Stasė Taškūnaitė, 


Naujas Lietuvių Mokslo 
D-jos valdinis kuratorius 


Praėjusiame „Aido“ numeryje 
įdėta žinia apie trijų uždarytų lie- 
tuviškų draugijų valdinio kurato- 
riaus adv. Vilianovskio pasitraukimą 
(o gal ir atstatymą) pasitvirtina. 
Uždarytųjų Vilniaus Lietuvių Mo- 
kslo Draugijos ir Vilniaus Švieti- 
mo „Ryto“ Draugijos valdiniu ku- 
ratoriumi vietoj adv. Vilianovskio 
jau esąs paskirtas Juozas Prokap- 
čuk'as, o Svenčionių vietimo 
„Ryto“ Draugijos —kažkos Švenčio- 
nių apskrities storastijos valdinin- 
kas. 


gijos ir Vilniaus „Ryto“ Draugijos 
valdinis kuratorius pareigas jau 
yra perėmęs. 
ratoriai buvo Vilniaus „Ryto“ Drau- 
gijos laikomoje Vytauto Didžiojo 
gimnazijoje ir vienas kito žinion 
perdavė tos gimnazijos inventorių. 


Pas mus buvo atsilankę 


Sausio 17 d. į „Aido“ redakciją 
buvo atsilankę du lietuviai kaunie- 
čiai: poetas Sirijos Gira ir stud. 
Vytautas Slavinskas, kurie į Vilnių 
buvo užsukę grįždami iš Varšuvos. 


Nauja lietuviška prekybos 
įmonė 


Šiomis dienomis Vilniuje (Ad. 
Mickevičiaus g-vė 31) pradės veik- 
ti A. Valaičio knygų ir rašomųjų 
dalykų krautuvė. 


Kiek teko patirti, krautuvė turės 
didelį pasirinkimą įvairių nau- 
jausių lietuviškų knygų ir rašomo- 
sios medžiagos dalykų. 


Brandos egzaminai 


Sausio 16 d. Vilniaus Vytauto 
Didžiojo gimnazijoje prasidėjo 
randos egzaminai. Juos laiko tie 
mokiniai, kurie pernai yra neišlai- 
ke gimnazijos baigimo 8-nių klasių 
brandos egzaminų. 

Rašomuosius egzaminus pradė- 
jo laikyti 11 mokinių. Šie egzami- 


nai truks iki sausio 21 dienos. 
Sakomųjų egzaminų laikas dar 
nenumatytas. 


Egzaminų komisijos pirmininkas 
paskirtas Mokyklų  Kuratorijos 
atstovas p. Pozniak. 


„Lietuviško Baro“ byla 


Šiomis dienomis Vilniuje Miesto 
Teisme buvo svarstoma pernai 
vasarą sukonfiskuoto „Lietuviško 
Baro“ byla. Jo redaktorius inž, M. 
Kraužiys buvo kaltinamas, kad 
buvo parašęs ir įdėjęs į „Lietuviš- 
ką Barą“ (Nr. 8) straipsnį „Kultūri- 
niai kaimo rūpesčiai“. Teismas 
red. inž. M. Kraužlį nuteisė 


savaičių sąlyginiu areštu ir 30 auks. 
piniginės baudos. 

Nuteistasis apeliavo Apygardos 
Teisman. n 


„Naujieji Žodžiai“ 


Nesant nuolatinio Vilniaus kra- 
što lietuvių jaunimui skiriamo žur- 
nalo, vis tebeleidžiami vienkarti- 
niai jaunimui skiriami žurnalai. Šio- 
mis dienomis Vilniuje išėjo iš 
spaudos vienkartinis žurnalas „Nau- 
jieji Zodžiai“. Jo leidėjas red. Au- 
gustinas Burokas. 


Buvo amatininkų susirin- 
kimas 


Sausio 15 dieną jvyko Vilniaus 
Lietuvių Amatininkų Draugijos na- 
rių eilinis susirinkimas. Jame bu- 
vo dvi paskaitos: inž. M. Kraužlio 
tema „Pinigo istorija“ ir kun. K. 
Pukėno „Organizacijos reikšmė 
amatininkams“. 

Po paskaitų buvo diskusijos. 


Numarintos bylos : 


Praėjusiais metais beveik visą 
vasario mėnesį buvo daroma Vil- 
niaus lietuvių M. Šlapelienės knygy- 
ne krata.Buvo ieškoma draudžiamos 
literatūros. Po kratos iš knygyno 
buvo paimta du sunkvežimiai vi- 
sokių lietuviškų knygų, laikraščių, 
žurnalų ir kt. spausdinių. Knygyno 
sandėlis su likusiomis knygomis ir 
laikraščiais užantspauduota. 

Ryšium su tuo praėjusių metų 
vasarą Dr. J. Šlapelis ir M. Slape- 
lienė buvo ištardyti. Jie buvo kal- 
tinami, kad laike ir pardavinėję 
draudžiamąją lietuvišką literatūrą 
ir tuo ruošę dirvąatplėšti Lenkijos 
valstybės dalį. Po tardymo knygy- 
no savininkams uždrausta buvo 


liki teismo iš Vilniaus išvažiuoti, 


Dabar tenka sužinoti, kad sausio 


Naujas Lietuvių Mokslo Drau-j17 d. Šlapeliai yra gavę teismo 


pranešimą, kad dėl stokos nusikal- 
imo įrodymų, prokuroro siūlymu, 


Sausio 16 d. abu ku-] ju byla esanti numarinama. 


Tačiau, kada bus sugrąžinta 
literatūra ir kada bus nuimtos nuo 
knygyno sandėlio antspaudos, pra- 
nešimo dar negavo. 

Taip pat nuo praėjusių metų 
vasario mėnesio dar tebėra užant- 
spauduotas ir E. Rastenytės kny- 
gyno sandėlis. 

Taip pat tenka sužinoti, kad yra 
numarintos bylos uždarytos Lie- 
tuvių Mokslo Draugijos pirminin- 
kui kun. dr. A. Viskantui ir užda- 
rytos Liet. Šv. Kazimiero Draugi- 
jos sekretoriui R. Bagdonui. Kun. 
dr. A. Viskantas buvo tardomas ir 
kaltinamas deviziniu nusikaltimu, 
kad iš Kauno Tautosakos Muzie- 
jaus vadovybės gaudavęs pinigų ir 
juos sumokėjęs už perrašytą ir 
tam muziejui nusiųstą tautosakos 
medžiagą. R. Bagdonas laukė by- 
los už paimtas pas jį praėjusių 
metų vasario mėn. lietuviškas kny- 
gas ir liet. žurnalus. 


Romuviečių susirinkimas 


Sausio 21 d. (šeštadienį) bus 
„Romuvos“ klūbo narių eilinis su- 
sirinkimas, kuris įvyks savo buvei- 
nėje 19 val. Valdyba. 


Redakcijos atsakymai 


Įžeistajam. Iš tamstos atitaisymo 
matyti, kad tamsta esi geras žmo- 
gus ir pavyzdingas lietuvis. Tačiau 
įdėti negalime, nes toje korespon- 
dencijoje tamstos pavardė nebuvo 
minima. Tam korespondentui mes 
sakome tamstos žodžiais: „Lai Die 
vas tau atleidžia už padarytą kvai- 
lybę“. 

Iksui. Kai kurių kitų įdėti nega- 
lėsime. Bet gerai padarėte, kad ir 
jūs atsiuntėte. Būdami Vilniuje, už- 
eikite į redakciją. 

Vietiniam. Praneškite tikslų rin- 
kimų kalendorių ir paaiškinkite, ka- 
da buvo įteikiami kandidatų sąrašai, 
skundas ir kt Tuomet bus aišku, 
ar žiūrint iš formalės kertės yra 


trijų "teisinio pagrindo apeliuoti aukščiau. 


„AlIDO- 


Administracija priima nuo 9 iki 


Wydawca-Leidėjas Liudvikas Cicėnas. 


REDAKCIJAir ADMINISTRACIJA: 
Wilno, ul. Dąbrowskiego 5—1. 


Telefonas 29-59, 
13 ir nuo 16 iki 18 


Agp LAD GAYS 


Lietuvos Skautų Sąjun- 
gos vadovai 


Lietuvos Skautų Sajungos Še- 
fas Respublikos Prezidentas Anta- 
nas Smetona paskyrė ir patvirtino 
skautų s-gos tarybos pirmininku— 
vyr. sktn. Dr. J. Alekną, tarybos 
pirmijos nariais: Dr. D. Zaunių, 
sktn. Dr. A. Jušką, vyr. sktn. V. 
Arminaitę ir vyr. sktn. plk. M. 
Kalmantą; skautų brolijos vadu — 
vyr. sktn. plk.J. Šarauską; skaučių 
seserijos vade — vyr. sktn. dr. K. 

ilinskienę; skautų brolijos garbės 
gynėju—-vyr. sktn. A. Glabrėną;skau- 
čių seserijos garbės gynėja—sktn. 
A. Šenbergienę. 


KARAS KINIJOJE 


Japonai pradėjo "eiti priekin ir 
stumti kiniečius toliau į vakarus. 
Mūšiai prie Hankau ir Kantono 
pasibaigė japonų laimėjimu. Jie 
dabar artinasi prie aukštumų, ku- 
riose yra įsistiprinę kiniečiai. Ki- 
niečiai, buvę lygumoje prieš tas 
aukštumas, nesuspėjo laiku pasi- 
traukti ir apie 2000 jų pateko į 
japonų rankas. 


KARAS ISPANIJOJE 


Nacionalistai užėmė Taragoną 
sausio 15 d. apie vidudienį. Vy- 
riausybininkų pasipriešinimas buvo 
nežymus. Nedelsdami nacionalistai 
išsiuntė priešakines kariuomenės 
dalis į rytus, Barcelonos pusėn. 
Išsiųstoji kariuomenė įsistiprino 
už 10 kilometrų nuo Taragonos, 
prie kelio į Barceloną. Podraug 
buvo išsiųsti lėktuvai susekti, kas 
dedasi priešo pusėje. Iš lėktuvų 
buvo pastebėta, kad keliais į Bar- 
celoną skubiai traukiasi vyriausy- 
bininkų kariuomenė, lydima virti- 
ne vežimų ir sunkvežimių. Tai pa- 
drąsino nacionalistus ir jie pasilsė- 
ję leidosi paskui vyriausybininkus. 
Prie Barcelonos jie artinasi trimis 
kryptimis; priešakinės dalys jau 
turi apie 60 kilometrų kelio j Ka- 
talonijos sostinę. 

Vyriausybininkai skubiai ruo- 
šiasi ginti Barceloną. Sumobilizuo- 
ta dar dviejų metų atsarginiai ir 
pradėta mokyti moters, kurios pa- 
vaduotų paimtus  kariuomenėn 
vyrus. 

Vyriausybininkų vadovybė mė- 
gina išaiškinti, kodėl jiems nepa- 
sisekė sulaikyti nacionalistų. Na- 
cionalistai esą turi daugiau artile- 
rijos ir lėktuvų, o vyriausybinin- 
kams šios rūšies ginklų trūksta. 

Didžiausias miško gaisras 


Praėjusią savaitę Australijoje 
kilo nepaprastai didelis miško gais- 
ras. Kadangi dabar Australijoje yra 
dideli karščiai, tai gaisras plėtėsi 
nepaprastu greitumu ir jo jokiu 
būdu negalima buvo sulaikyti. 

Telegramų pranešimu, iki šiol 
sudegė 7000 kvadratinių mylių 
miško, kiek tame plote buvo kai- 


Neramumai 


Arabų sukilimas Palestinoje vis 
dar siaučia visu smarkumu. Anglų 
kariuomenė paskutinę savaitę su- 
stiprino savo veiklą. Suėmimai 
nesiliauna, koncentrinė stovykla 
pilna arabų, teismai veikia be pa- 
liovos ir siunčia sukilėlius į kalė 
jimus ilgiems metams, mirties 
bausmė vis dažniau taikoma. Ara- 
bų tarpe visa tai kelia tik dar 
didesnį nepasitenkinimą ir bruz- 
dėjimą. 

Po paskutinių masinių suėmimų 
ir po 6 mirties sprendimų Jeruza- 
lėje nepalanki anglams nuotaika 


mų ir miestelių, viskas supleškė- 
jo baisiose liepsnose. Gaisro me- 
tu žuvo apie 200 gyventojų. % į 

Neskaitant žmonių aukų, gai- 


sras padarė apie 3 milijonus do- 
lerių nuostolių. 

Gaisras pavyko užgesinti tik 
tuomet, kai pradėjo lyti smarkus 


lietus. 


Palestinoje 


dar labiau pakilo. Anglai pradėjo 
suimdinėti visus, kas pasirodo 
mieste be leidimų arba laiko ran- 
kas kišeniuose. Omaro šventykloje 
nelaikomos pamaldos; yra tai sa- 
votiškas protestas prieš anglų 
veiksmus Palestinoje. 

Arabai iš kitų kraštų slapta ver- 
žiasi Palestinon padėti savo tau- 
tiečiams. Anglai iš savo pusės yra 
nutarę atsiųsti dar daugiau kariuo- 
menės ir sustiprinti įgulas dides- 
niuose miestuose, Palestinoje bręs- 
ta svarbūs įvykiai, neramumams 
galo nesimato. 


Kiek yra Lenkijoje bedarbių 


Šiomis dienomis spaudoje pa- 
sirodė oficialių žinių apie Lenki- 
jos berdarbius. 

Pagal tas žinias, 1938 metais 
gruodžio 31 dieną visoje Lenkijo- 
je buvo 455.470 užregistruotų be- 
darbių (su jų šeimomis yra daug 


daugiau). Ta proga primenama 
kad lygiai prieš metus, būtent,, 
1937 metais gruodžio 31 dieną, 
Lenkijoje buvo 358.017 registruotų 
bedarbių. Taigi per 1938 metus 
bedarbių skaičius Lenkijoje padi- 
dėjo 97.453 žmonėmis. 


Komunizuoją katalikai 


Komunizuojančių katalikų esa-| tarpu vyriausybininkai žiauriausiai 


ma, žinia, Prancūzijoje. 

Vienas 
Mentizabala įdėjo į dienraštį „La 
Croix“ (Kryžius) straipsnį, kuriame 
stengėsi išrodyti, kad tikjs katali- 
kas galjs savo valia palaikyti arba 
gen. Franko arba vyriausybininkų 
pusę ir vienai jų savo nuožiūra 
linkėti laimėjimo. Prieš tokius 
prof.  Mentizabala išrodinėjimus 
pasisakė vyriausias Vatikano dien- 
raštis „Osservatore Romano“, pa- 
vadindamas juos apgaulingais, ne- 
atskiriančiais pikta nuo gera. 


filosofijos profesorius |. 


Ka-!tras 


kovoja su tikėjimu ir persekioja 
tikinčiuosius, predadant dvasiškija 


ir baigiant eiliniu kataliku. 


Straipsnio pabaigoje Vatikano 
organas smerkia ir tuos, kas nu- 
slepia tiesą ir nepasako, kokio- 
mis priemonėmis Ispanijos komu- 
nistai persekioja Bažnyčią. 


Italai gaudo talkininkus 


Italijos užsienių 
Ciano sausio 


reikalų minis- 
17 d. išvyko 


riaujančių pusių santykis prie ti-| Jugoslavijon į rengiamą ten dip- 


kėjimo, — sako šis dienraštis, — la- 
bai skiriasi. Ispanijos nacionalistai 
užtikrino krikščioniškojo kulto lai- 
svę, paskelbė konstituciją ir grą- 
žino moterystei teises, paremdami 
juos katalikiškais dėsniais. Tuo 


Įvairu-įdomu 


Kaip dirba pinigų kontrobandi- 
ninkai 

Kadangi pinigų išvežimas į už- 
sienius beveik visose valstybėse 
suvaržytas, tai paskutiniu metu 
visur prasidėjo didelė valiutos kon- 
trabanda, kuri  šmugelninkams 
duoda gražaus pelno. Kontraban- 
dininkai sugalvoja įvairiausių būdų. 
Italų policija pastebėjo, kad iš už- 
sienio įvežama labai daug pašto 
karvelių. Buvo pastebėta, kad tie 
karveliai paskui išskrenda atgal 
per sieną į kaimyninę valstybę. 
Tas sukėlė įtarimą. Keletas karve- 
lių buvo nušauta ir prie kiekvieno 
paukščio kojos buvo rasta maži 
siuntinėliai, kuriuose buvo po 2—3 
tūkstantinius banknotus. Tuo bū- 
du kontrabandininkai su pašto kar- 
velių pagalba gabeno pinigus iš 
Italijos. Austrijoje vienas dvarinin- 
kas nuolat pradėjo rengti didelius 
pasilinksminimus savo dvare, esan- 
čiame prie sienos. Pramogų metu 
jis leisdavo raketas, kurios vis 
krisdavo į kaimyninės valstybės 
laukus. Pradėjus sekti, buvo nus- 
tatyta, kad dvarininkas raketomis 
siuntė pinigus į kitą valstybę. Su- 
dėjęs į rutuliuką keletą tūkstanti- 
nių, pririšdavo jas prie raketos ir 
iššaudavo į orą taip, kad raketos 
kristų kitapus sienos. O ten jau 
laukė dvarininko sėbrai, kurie su- 
rasdavo oro keliu atsiųstus pini- 


REDAKCIJA gaunamus straipsnius ir korespondencijas taiso 
ir trumpina savo nuožiūra, Nespausdintų korespondencijų ir 
smulkesnių straipsnių redakcija nesaugo. 


Rankraščių savo lėšomis negrąžina. 


Drukarnia-Spaustuvė „RUCH“ Wilno, Tatarska 6. Telef. 21-83. 


gus. Už tą nusikaltimą buvo kon- 
|tiskuotas visas dvarininko turtas, 

Neseniai Vengrijoje buvo išar- 
dytas vienas iš apyvartos išimtas 
geležinkelio vagonas, kuriame ras- 
ta slėptuvė, o joje 20.C00 kronų 
svetimos valiutos. Matyti, tuo va- 


lomatams medžioklę. Jis toje me- 
džioklėje ketinąs užtrukti apie 5 
dienas. 


Min. Čiano apsilankymu Jugo- 


slavijoje susidomėjo kitų kraštų 
diplomatai ir spauda. Spėjama, 
kad jis su premjeru Stojadinovi- 


čium aptars susidariusią būklę po 
Ceko - Slovakijos apkarpymo ir 
stengsis sutaikyti Jugoslaviją su 
Vengrija. 

I tą pat medžioklę vyksta ir 
Vengrijos ministras Çaki, vadinas, 
ir jis susidursiąs su Čiano ir Sto- 
jadinovičium. Tai būsianti geriau- 
sia proga Cianui taikyti abi vals- 
tybes. Reikia pabrėžti, kad Ciano 
dar anksčiau pradėjęs taikyti Ven- 


gonu kontrabandininkai pergabeno | griją su Rumunija. Žodžiu, Italijai 


nemaža pinigo, tik paskutinio siun- 
tinio kažkaip negalėjo pasiimti, 
Cekoslovakijoje neseniai buvo su- 
imtas vienas pasienio ūkininkas, 
kuris kasdien veždavo mėšlą į ki- 
tapus sienos esantį jo lauką. Kai 
savo mėšlo jis nebeturėjo, pirkda- 
vo iš kaimynų ir vis gabendavo 
per sieną. Ir čia policija susekė 
pinigų kontrobandą. Ūlkininkas tar- 
pininkavo stambiems šmugelnin- 
kams, kurie jo mėšle gabendavo 
į užsienius auksą. Dviejuose mėš- 
lo vežimuose buvo rasta aukso 
už 10.000 dolerių. 


Vištos deda spalvotus 
kiaušinius 

Stambi paukščių auginimo fer- 
ma Ročesteryje, netoli Nau-Jorko 
surado vištoms lesalą, po kurio 
jos deda spalvotus kiaušinius. De- 
da geltonus, raudonus, mėlynus 
ir net violetinės spalvos kiauši- 
nius. Tokių spalvotų kiaušinių 
maistingumas esąs nė kiek nema- 
žesnis. Pensylvanijos gi bulvių au- 
gintojai išaugina įvairiausių spalvų 
bulves. 


rūpi Mažąją Antantę visiškai išar- 
dyti ir Jugoslaviją su Rumunija 
įkinkyti į savo politikos 
kaip Vokietijai pasisekė tai pada- 
ryti su Ceko-Slovakija ir Vengrija 


EEEEREEE EEE 


SUVALKIEČIAI, DĖMESIO! 


Nuo š. m. sausio 22 d. Vartotojų 
B-vė „Rūta“ atidaro Seinuose savo 


arbatine. 
Užkandžiai skanūs ir pigūs 


Kiekvieno lietuvio pareiga būtų pa- 
laikyti šią retą lietuvišką įmonę. 


Savi pas savus! 


Valdyba. 
meERR==5R855559 
„AIDA“ skaitei pernai 
— Skaityk ir šiemet! 


PRENUMERATA: Metams 


Atskiro numerio kaina 10 skatikų. 
Skelbimų kaina: tik ketvirtame puslapy — 20 skatikų už eilutę. 


— 3 auks. Užsienyje — 3 doleriai. 


Redaktor-Redaktorius Vincas Budrevičius. 


vežimą, 


